m4Social

Exploratori: benestar digital, com promoure pràctiques que mantenen l'equibiri ideal entre tecnologia i benestar?
2024-06-05 17:30 - 20:00 (Europe/Madrid) | FabLab Te, Avinguda de la Ràpita, 43, Amposta, Tarragona, 43870
Equitat Digital impulsa un nou exploratori abans d’entrar a la recta final del curs: Exploratori: benestar digital, com promoure pràctiques que mantenen l’equibiri ideal entre tecnologia i benestar?
Amb l’objectiu de parlar sobre quines són aquelles pràctiques que garantiran l’equitat i que aprofitaran el potencial de la tecnologia que s’ha posat a l’abast dels centres. Anirà de la mà de l’Alba Castellví, cofundadora de benestardigital.info, qui assessora municipis en la creació i dissenys de plans de benestar digital, i en Ramón Arnó, impulsor de www.lafamiliadigital.es, advocat especialista en aspectes jurídics de l’entorn digital indagarem sobre quin és el marge d’actuació de l’actual marc regulador i quines són les possibilitats d’aplicació a les aules.

La salut de la transparència a les administracions públiques de Catalunya
2024-06-11 09:30 - 14:00 | Palau Robert, Passeig de gràcia, 107, Barcelona, 08008, Espanya
La jornada sobre la salut de la transparència a les administracions públiques de Catalunya, organitzada per la Direcció General de Bon Govern, Innovació i Qualitat Democràtiques, tindrà lloc durant el matí del dia 11 de juny al Palau Robert. Es podrà assistir-hi presencialment o seguir-la en línia.
El primer bloc estarà dedicat a la transparència a l’Administració de la Generalitat i el Registre de grups d’interès de Catalunya, amb l’exposició per part de l’equip de la Subdirecció General de Transparència i Grups d’Interès de dades sobre l’evolució del dret d’accés a la informació pública, els resultats de l’avaluació de publicitat activa i el retiment de comptes de les activitats d’influència dels grups d’interès. Per acabar aquesta part, es plantejaran les necessitats i possibles millores en les polítiques de transparència i comptarem amb una valoració final per part del Síndic de Greuges.
El segon bloc estarà dedicat al present i futur de la Xarxa de Governs Oberts de Catalunya, amb una taula rodona sobre la salut de la transparència als locals. Hi participaran membres de diverses diputacions, de l’Associació Catalana de Municipis i del Consorci d’Administració Oberta de Catalunya.

L'impacte de la transformació digital de la feina en els col·lectius més vulnerables
2024-06-13 08:00 - 2024-07-04 17:00 | Caixa Forum Macaya, Pg. de Sant Joan, 108, Barcelona, Barcelona, 08037, Espanya
L’accelerada expansió d’internet, les tecnologies TIC i la intel·ligència artificial estan canviant la feina que fan les persones, des d’on la fan i com la fan. Aquest cicle analitza com la transformació digital de la feina impacta en diferents sectors i en els col·lectius més vulnerables de la nostra societat.

Drets digitals de la infància i joventut en situació de vulnerabilitat
2024-06-18 10:00 - 12:00 | Girona
La Fundació Ferrer i Guàrdia organitza la tercera edició de l’estudi ParticipaTIC, que tindrà lloc el proper 18 de juny de 10 a 12h en línia, que se centrarà en la identificació i l’anàlisi dels drets digitals de la infància, l’adolescència i la joventut en situació de vulnerabilitat.
El seu objectiu és crear un espai de debat i reflexió on experts i professionals comparteixin idees, inquietuds i experiències, generant propostes d’ acció per defensar els drets digitals de la infància i adolescència en situació de vulnerabilitat.
La trobada es dividirà en dues parts. En la primera part de la sessió, es presentarà el projecte ParticipaTIC 2024 i els principals resultats i aprenentatges de l’edició 2023, per tal d’emmarcar algunes línies clau per al debat. A continuació, hi haurà dos espais de debat entre professionals que es desenvoluparan de manera paral·lela: el grup 1 reflexionarà col·lectivament sobre el paper de l’entorn digital en el desenvolupament i els impactes sobre l’educació, el joc, la cultura i el lleure. En el grup 2 es reflexionarà col·lectivament sobre l’impacte de l’entorn digital en els drets de participació, la identitat i la privacitat.

Jornada “SimbiòTIC: on som, com avancem”
2024-06-20 09:15 - 12:30 | Hub Social, c/Girona 34, interior, Barcelona, 08010, Espanya
M4Social i SinergiaTIC, impulsores del projecte SimbiòTIC finançat amb fons europeus, organitzen aquesta jornada per debatre sobre la importància de les dades a les entitats socials i valorar les experiències d’èxit en entitats socials que ja utilitzen SinergiaCRM en el seu dia a dia. A més, la trobada servirà per actualitzar l’estat del projecte SimbiòTIC amb les entitats que s’estan incorporant en l’ús d’aquest CRM a més d’esbossar horitzons de futur que permetin consolidar i ampliar les seves possibilitats. Tindrà lloc al Hub social (Girona, 34 interior) el dijous 20 de juny 2024 a partir de les 9.15h.
Inscripcions aquí.
Programa:
9.15h Acreditacions
9.45h Benvinguda, a càrrec de Roger Civit, director de la Taula d’Entitats del Tercer Sector Social de Catalunya
10h Xerrada “Les dades a les entitats socials”, a càrrec de Judith Membrives i Llorens, responsable de polítiques digitals de Lafede.cat
10.30h SimbiòTIC: on som, com avancem, a càrrec de Gerard Sentís, responsable de m4Social i Jaume Albaigès, director de SinergiaTIC.
10.45h Taula d’experiències amb entitats usuàries de SinergiaCRM

Margi Vilarrubia, responsable de Sistemes Informàtics, seguretat i dades a la Fundació Esclerosi Múltiple
Alba Pedrós, responsable d’aliances i comunicació a la Fundació Marianao
Gemma Creixell, tècnica de comunicació de la Fundació Jubert Figueras
Modera: David Lladó, tècnic de SimbiòTIC

11.30h Torn obert de preguntes
12h Conclusions i nous horitzons, a càrrec de Xavier Trabado, referent de m4Social a la Junta Directiva de la Taula d’Entitats del Tercer Sector Social de Catalunya
12.15h Refresc al pati

European Social Services Conference
2024-06-26 - 2024-06-28 | Flanders Meeting and Convention Centre, Koningin Astridplein 20, 2018 Antwerpen, Bèlgica, Antwerpen, Bèlgica, Bèlgica
La Conferència Europea de Serveis Socials (ESSC) és l’esdeveniment insígnia anual de la Xarxa Social Europea (ESN), la xarxa líder de serveis socials públics a Europa. L’ESSC és el fòrum públic de pràctiques i polítiques de benestar social més gran d’Europa.
L’acte serà l’oportunitat perquè els decisors de les autoritats públiques, les organitzacions del tercer sector, els professionals dels serveis socials, els proveïdors de solucions tecnològiques i els investigadors puguin compartir i intercanviar els seus coneixements i experiències amb companys d’arreu d’Europa i altres regions del món.
Una delegació de la Taula d’entitats del tercer sector social de Catalunya assistirà al congrés i a més, el responsable de M4Social a la Junta directiva, Xavier Trabado, presentarà l’estudi ‘Radar d’algoritmes i processos de decisió automatitzada per a l’accés als drets socials de la ciutadania a Catalunya‘ elaborat per la Taula i KSNET.
Inscripcions aquí.

Presentació de l'estudi "La tecnologia com a eina de connexió social"
2024-07-01 11:00 - 12:30 | Girona
Aquesta jornada buscarà entendre el paper de la tecnologia com a eina de connexió social, aportant una mirada analítica a les oportunitats i barreres que ofereix i reflexionant sobre la seva capacitat d’impacte en l’aparició i la prevenció del sentiment de soledat no desitjada.
L’esdeveniment començarà amb la benvinguda institucional del Sr. José Luis Escrivá, ministre per a la Transformació Digital i de la Funció Pública a Espanya, acompanyat pel Sr. Miguel Carballeda, president del Grup Social ONCE. Comptarem amb la presència de la Sra. Matilde Fernández, presidenta de l’Observatori SoledadES, Sr. Juan Miguel Márquez, subdirector de l’Observatori Nacional de Tecnologia i Societat, i, de la Sra. Joy González, consultora de Fresno, the right link que compartirà els principals descobriments a la llum del dit estudi.
La jornada s’emmarca en l‘Estudi sobre Joventut i soledat no desitjada a Espanya, presentat el febrer del 2024. En el qual es va comprovar que, malgrat el fort efecte de la digitalització en la forma de relacionar-se de la societat, especialment entre les persones joves, no s’observa una correlació entre la freqüència d’ús de les xarxes socials i el sentiment de soledat. En canvi, les relacions socials presencials sí que són més freqüents entre joves que no pateixen soledat que aquells que sí que la senten, especialment les relacions d’amistat. És a dir, la soledat no desitjada no ve propiciada per les relacions en línia, sinó per la desaparició de les relacions presencials.
L’acte es podrà seguir en línia fent la inscripció a través del següent formulari d’inscripció.

Jornada temps de Col·laboratoris Regió Metropolitana
2024-07-04 | Hub Social, c/Girona 34, interior, Barcelona, 08010, Espanya
El Col·laboratori Catalunya, una iniciativa impulsada per la Generalitat de Catalunya i la Fundació i2CAT, organitza la jornada “Temps de col·laboratoris: Impulsant la innovació social digital en l’àmbit local”, que tindrà lloc al Hub Social de la Fundació Bofill a Barcelona, el dijous 4 de juliol de 9 a 17.30 h, amb el suport del Pla Estratègic Metropolità.
La jornada, reuneix per primer cop agents d’innovació social de la regió metropolitana de Barcelona amb l’objectiu de connectar-los i compartir casos d’èxit de projectes a escala local per donar resposta a reptes sobre habitatge i joventut. Amb aquesta jornada, es vol articular un espai de debat i cocreació que permeti impulsar un nou col·laboratori a la regió metropolitana.
El cicle Temps de col·laboratoris neix de la voluntat de la Direcció General de Societat Digital de la Generalitat de Catalunya d’apropar la innovació social digital a la societat, i a la seva quàdruple hèlix, per aplicar les tecnologies digitals de manera efectiva, millorar-ne la gestió, promoure la participació ciutadana i fomentar el desenvolupament local i la col·laboració interinstitucional.
Programa de la sessió:
09:00 a 09:30 h – Recepció d’assistents
09:30 a 9:50 h – Benvinguda a la jornada
09:50 a 10:05 h – Parlaments institucionals
-Representant de la Fundació Bofill
-Elisenda Alamany, vicepresidenta Internacional i Metròpolis digital a l’Àrea Metropolitana de Barcelona
-Liliana Arroyo i Moliner, directora General de Societat Digital de la Generalitat de Catalunya
10:05 a 10:15 h – Presentació Col·laboratori Catalunya
-Rafel Nualart, project manager del programa Col·laboratori Catalunya a la Fundació i2CAT
10:15 a 11:15 h – Cercle Obert: Partitures de la innovació, metodologies que ens apropen al canvi
–Nadala Fernández, directora de producció i responsable de relacions institucionals. Fundació Èpica la Fura dels Baus
–Bàrbara Outeiro, responsable d’Innovació Oberta a Suara Cooperativa
–Bàrbara Mitats, responsable de programes de formació i recerca a Salut Mental Catalunya
-Moderat per Carlota Zabaco, coordinadora del Barcelona Aging and Longevity Lab (BALL) del Parc Sanitari Pere Virgili
11:15 a 12:15 h – Cercle Obert: Ritmes i acords d’èxit innovadors, projectes i experiències per a la transformació social-digital.
–Toni Codina, director general de Fundació iSocial
–Mª Luisa García Castellano, tecnòloga a la Fundació Ciutat Viladecans
–Albert González, co-fundador de VTools
–Eurídice Cabañes, co-directora d’ArsGame
-Moderat per Gerard Sentís, coordinador del projecte m4Social de la Taula d’entitats del Tercer Sector Social de Catalunya
12:15 a 13:00 h – Descans, cafè i dinàmica
13:00 a 14:30 h – Espais participatius
-Col·laboratori de la Regió Metropolitana
-Habitatge
-Jove
14:30 a 15:30 h – Dinar de networking
15:30 a 16:00 h – Conclusions i agraïments
16:00 a 17:30 h – Visites a 3 espais referents en Innovació Social Digital de la Regió Metropolitana
-Citilab, a Cornellà de Llobregat
-Canòdrom, a Barcelona
-SuaraLAB, a Barcelona
Més informació i inscripcions.

Trobada anual del Col·laboratori Catalunya
2024-07-05 | Hub Social, c/Girona 34, interior, Barcelona, 08010, Espanya
El Col·laboratori Catalunya, una iniciativa impulsada per la Generalitat de Catalunya i la Fundació i2CAT, tanca el curs amb la seva trobada anual el divendres 5 de juliol, de 9 a 17.30 h, al Hub Social de la Fundació Bofill a Barcelona.
Durant el curs 2023-2024, prop de 400 persones han participat en les sis sessions del cicle Temps de Col·laboratoris compartint projectes i iniciatives de Transformació Social Digital i han posat de manifest el potencial innovador del treball conjunt de la quàdruple hèlix: la societat civil; l’administració ; l’acadèmia i el món empresarial.
La jornada del 5 de juliol està oberta tant a participants de sessions anteriors com a persones interessades a conèixer el Col·laboratori Catalunya. Els assistents podran conèixer el funcionament de la nova plataforma de gestió, dinamització i networking digital dissenyada amb el programari lliure Decidim. La jornada comptarà també amb sessions de treball per detectar conjuntament els reptes més importants que marcaran el treball de Col·laboratori Catalunya durant el pròxim curs.
Programa:
09:30h – Recepció d’assistents
10:00h – Dinàmica per trencar el gel
10.15h – Empoderar les persones per innovar
-Sr. Artur Serra, director adjunt de la Fundació i2CAT
10.30h – Benvinguda institucional
-Sr. Sergi Figuerola, director de la Fundació i2CAT
-Sra. Liliana Arroyo, directora general de Societat Digital de la Generalitat de Catalunya
10.45h – Presentació de la plataforma digital del Col·laboratori Catalunya
-Sra. Marta Martorell, directora de l’àrea de Tecnologies de la Societat Digital, Fundació i2CAT
11.00h – Decidim: Funcionalitats i usos comunitaris innovadors
-Sr. Arnau Monterde, director de Serveis d’Innovació Democràtica de l’Ajuntament de Barcelona
-Sr. Nil Homedes, president de l’Associació Decidim i tècnic de Participació Digital de la Fundació Ferrer i Guàrdia
11:30h – Votacions reptes
11:45h – Pausa cafè i networking
12:15h – Dinàmica de cocreació: Cap a la definició de reptes comuns
14:00h – Dinar de networking
15:00h – Criteris per al treball col·laboratiu i de suport als reptes identificats
-Sr. Ricard Faura, cap d’Inclusió i Capacitació Digital de la Generalitat de Catalunya
15:30h – Full de ruta
16:00h – Cloenda de la jornada
Mes informació i inscripcions.

IA: Una mirada de futur. Introducció a la Intel·ligència Artificial (IA) en la gestió associativa
2024-07-10 10:00 - 13:00 | Girona
L’Espai Torre Jussana en col·laboració amb m4social organitza aquesta jornada per oferir una introducció pràctica i accessible a les aplicacions de la Intel·ligència Artificial (IA) en el context de la gestió de les associacions. Aquesta sessió està dirigida a membres de juntes directives, gestors d’associacions i qualsevol persona interessada en conèixer com la IA pot millorar i facilitar les tasques diàries dins d’una associació. Tindrà lloc el 10 de juliol de 10h a 13h a l’Espai Línia.
Inscripcions aquí
Programa:
10h Benvinguda
10:05h Ponència inaugural “La Intel·ligència Artificial (IA) com a element de millora de la gestió associativa”, a càrrec de Maite López Sánchez
10:45h Xerrada “Els camins de la IA en la gestió associativa. Una visió realista del seu potencial”, a càrrec de Pedro Alvarez
11:30h Pausa i esmorzar
12h Presentació d’eines i exemples pràctics “Parlant amb la IA: Com interactuar amb les eines d’IA i obtenir resultats”, a càrrec de Carlos Guadián
13h Tancament

Demoday inBootcamp II edició Terrassa
2024-07-16 10:00 - 12:00 | Girona
inVideogames organitza el II inBootcamp Terrassa, promogut per Terrassa Innovació i l’Ajuntament de Terrassa, en què després de sis mesos de formació i treball en equip, els participants presentaran al públic tres videojocs que han desenvolupat per abordar la psicosi. Serà el 16 de juliol de 10 a 12h al Carrer dels Telers, 5 B, 2n. Terrassa.
Amb el suport de professionals del Parc Sanitari de Sant Joan de Déu, aquests joves desenvolupadors han creat videojocs que no només entretenen, sinó que també sensibilitzen i eduquen sobre la psicosi, una problemàtica de salut mental rellevant a la societat actual.
L’objectiu fonamental d’aquest programa formatiu intensiu és empoderar els participants, brindant-los les eines necessàries per convertir-se en agents actius del canvi social a través del desenvolupament de videojocs. Durant el bootcamp, els participants han adquirit habilitats tècniques i creatives, així com una comprensió profunda de la importància de la salut mental i com els videojocs poden ser utilitzats com a plataforma poderosa per a l’educació i la transformació social.
Inscriu-t’hi aquí

Dret d’accés a la informació per abordar els reptes socials i d’igualtat
2024-09-25 18:00 | Espai Francesca Bonnemaison, Sant Pere Més Baix, 7, Barcelona, 08003, Espanya
Iniciativa Barcelona Open Data organitza “Dret d’accés a la informació per abordar els reptes socials i d’igualtat”. En el marc del Dia Internacional del Dret a l’Accés Universal a la Informació i el 8è aniversari de la creació d’Iniciativa Barcelona Open Data, l’esdeveniment permetrà reflexionar sobre les tecnologies de dades. Es posarà en debat la importància de les Dades Obertes per abordar els reptes socials i d’igualtat i del dret a disposar de dades obertes per part de la ciutadania i la societat civil com a garantia de posseir informació creïble de les institucions, podent mesurar i analitzar així els principals reptes d’igualtat i socials de la societat.
L’esdeveniment tindrà lloc el dimecres 25 de setembre, a les 18 h, a l’Espai Francesca Bonnemaison (Sant Pere Més Baix, 7, Barcelona).
Inscriu-t’hi aquí

Jornada sobre els Codis de Conducta de l'àmbit sanitari i social
2024-10-07 10:00 - 12:00 | Consorci de Salut i Social de Catalunya (CSC), Av. Tibidabo 21, Barcelona, Barcelona, 08022, Espanya
El Consorci de Salut i Social de Catalunya (CSC) organitza una jornada sobre els Codis de Conducta per al tractament de dades personals en l’àmbit sanitari i social, elaborats pel Consorci i aprovats per l’Autoritat Catalana de Protecció de Dades (APDCAT).
El president del CSC, Josep Mayoral, donarà la benvinguda a la sessió, en la qual participaran Meritxell Borràs, directora de l’Autoritat Catalana de Protecció de Dades; Marc Sabaté, director de l’àrea de Protecció de Dades i Compliance del CSC; Roc Mas, delegat de Protecció de Dades del Parc de Salut Mar i del Laboratori de Referència de Catalunya; i Roger Civit, director de la Taula d’entitats del Tercer Sector Social de Catalunya, que parlarà d’un projecte d’interoperabilitat que es vol impulsar, conjuntament amb altres entitats, que pot ser un cas d’ús pel que fa al codi de conducta de l’àmbit social.
La sessió tindrà lloc el dilluns 7 d’octubre, de 10:00 a 12:00 h, a la seu del Consorci de Salut i Social de Catalunya (CSC), a l’Av. Tibidabo 21, de Barcelona.
Consulta el programa.
Inscriu-t’hi aquí presencialment, o bé inscriu-t’hi de forma online.

Conferència Europea 4D: Digitalització democràtica i drets digitals
2024-10-09 10:00 - 21:30 | Girona
Fundació.cat i Xnet organitzen la Conferència Europea 4D, centrada en la digitalització democràtica i drets digitals. L’esdeveniment està obert a totes les persones i institucions interessades en conèixer experiències pioneres cap a una digitalització democràtica, posant la sobirania digital de les persones al centre. Es parlarà de drets digitals, de les seves vulneracions i de quins canvis i solucions podem aplicar per evitar-les. S’intercanviaran experiències sobre polítiques i accions civils, i es generaran propostes de millora dirigides a l’Administració pública nacional i internacional i a la societat civil.
L’acte tindrà lloc dimecres 9 d’octubre de 10:00h a 21:30h a la Sala d’Actes del Coac, Plaça Nova 5 (davant de la catedral), 1r pis, Barcelona.
Inscriu-t’hi aquí

Trobada de la Ciutadania Digital Compromesa
2024-10-15 - 2024-10-17 | Girona
Fundaciónesplai i ALL DIGITAL organitzen la Trobada de la Ciutadania Digital Compromesa, que tindrà lloc del 15 al 17 d’octubre a Madrid i reunirà a experts de tota Europa per compartir els seus coneixements i opinions sobre els últims avenços en educació i formació digitals.
Els objectius principals són, d’una banda, generar coneixement, treball en xarxa i facilitar aliances en els camps de les competències digitals, l’ocupabilitat i l’emprenadoria, l’educació mediàtica i les STEAM. I d’altra banda, arribar a acords sobre com es reflecteixen els drets digitals reconeguts en els diferents documents oficials internacionals, per avançar en la lluita contra l’exclusió social i la discriminació i cap a una ciutadania més conscient i compromesa.
Preinscriu-t’hi aquí

Apropament 25ena edició: "Bretxes digitals, avancem cap a la inclusió sociodigital"
2024-10-21 - 2024-10-24 | Casal de Barri Pou de la Figuera, C/ Sant Pere Més Baix, 70, Barcelona, Barcelona, 08003, Espanya
L’Espai d’Inclusió i Formació Casc Antic (EICASCANTIC) organitza la 25ena edició de les jornades Apropament, enguany amb el títol “Bretxes digitals, avancem cap a la inclusió sociodigital”, per reflexionar al voltant de les desigualtats generades per les bretxes digitals, amb professionals de diferents entitats del tercer sector i serveis públics.
L’esdeveniment és gratuït i tindrà lloc durant quatre dies (21, 22, 23 i 24 d’octubre de 2024) al Casal de Barri Pou de la Figuera (C/ Sant Pere Més Baix, 70, Barcelona), de 18 h a 20 h.
Cal inscriure’s per confirmar l’assistència a través d’aquest formulari, on també es pot consultar el programa.

Decidim Fest 2024
2024-10-23 - 2024-10-25 | Canòdrom – Ateneu d’Innovació Digital i Democràtica, Carrer de Concepción Arenal, 165, 08027 Barcelona, Barcelona, Barcelona, 08027
En un context de crisi climàtica, Decidim.org, l’Ajuntament de Barcelona i Canòdrom organitzen una nova edició dels debats Decidim.
Els interrogants que s’obren al voltant de la relació entre ecologia, democràcia i tecnologia són molts: Quin paper pot jugar la tecnologia per a afrontar la crisi ecològica? Quins són els riscos i oportunitats en l’ús d’aquestes tecnologies? Com podem transitar cap a societats ecològicament i socioeconòmicament desitjables de manera democràtica? Quin tipus d’institucions polítiques calen per a gestionar democràticament la transició? Quin és el paper de les comunitats en tot això? Com imaginem les societats postcapitalistes?
Amb el lema “Ecologia, Tecnologia i Democràcia. Un altre futur és possible”, Decidim Fest 2024 explorarà com la tecnologia pot ajudar contra el canvi climàtic.
Decidim Fest és gratuït i obert a la comunitat. L’esdeveniment tindrà lloc del 23 al 25 d’octubre, al Canòdrom – Ateneu d’Innovació Digital i Democràtica (C/ Concepció Arenal 165, Barcelona). Aquest any no hi haurà streaming.
Consulta més informació.

Social Lab
2024-10-25 | CaixaForum Macaya, Pg. de St. Joan, 108, L'Eixample, Barcelona, Barcelona, 08037, Espanya
Aquest 2024 el Social Lab de Social.cat girarà entorn les possibilitats que ofereix la tecnologia i la intel·ligència artificial per millorar l’atenció a les persones i aconseguir una millor difusió de la tasca que fan les entitats del tercer sector social.
Es comptarà amb les experiències de Dinder Club, el Projecte Atenea del Grup ABD, i el Centre per la Vida Independent de l’Associació per a la Vida Independent. La Taula d’entitats del Tercer Sector Social de Catalunya hi participarà a través del projecte m4Social d’innovació digital en l’àmbit social. També hi haurà dos tallers per endinsar-se en el món de la intel·ligència artificial aplicada a la comunicació de les entitats socials, a càrrec d’Utopiq i La Sembra.
L’esdeveniment tindrà lloc el divendres 25 d’octubre al CaixaForum Macaya (Pg. de St. Joan, 108, Barcelona).
Consulta el programa.
Aforament complet: per apuntar-se a la llista d’espera, contactar a info@social.cat.

Smart City Expo World Congress 2024
2024-11-05 - 2024-11-07 | Fira de Barcelona – Recinte Gran Via, Avinguda Joan Carles I, 64, L'Hospitalet de Llobregat, Barcelona, Espanya
L’Smart City Expo Word Congress és l’esdeveniment més gran i més influent del món sobre la innovació urbana. Un món que s’està urbanitzant i digitalitzant a un ritme frenètic planteja molts reptes, però també infinites oportunitats.
Cada any, l’esdeveniment reuneix multitud de líders governamentals, investigadors, executius i emprenedors per moure les ciutats cap a un futur millor, impulsant connexions entre tot l’ecosistema que són vitals per permetre una vida millor a tothom.
L’edició del 2024, amb el lema “Live Better”, té lloc del 5 al 7 de novembre a Barcelona (Fira de Barcelona – Recinte Gran Via) i se centra en la transformació de les ciutats en espais sostenibles, eficients i habitables. El programa s’articula sota vuit temes principals: Tecnologies habilitadores; Energia i medi ambient; Mobilitat; Governança; Vida i inclusió; Economia; Infraestructures i edificis; i Seguretat i protecció.
Consulta més informació i tota la programació.

Jornada ‘Innovació digital per a una millor atenció a les persones’
2024-11-07 09:30 - 13:30 | Citilab de Cornellà, Plaça de Can Surís, s/n, Cornellà de Llobregat, Barcelona, 08940, Espanya
m4Social, el projecte d’innovació digital de la Taula d’entitats del Tercer Sector Social de Catalunya, amb el suport de l’Àrea Metropolitana de Barcelona i la col·laboració del consorci Localret i el Citilab, organitza la jornada ‘Innovació digital per a una millor atenció a les persones‘, amb l’objectiu de donar a conèixer de primera mà la transformació digital de municipis de l’àrea metropolitana de Barcelona centrada en els reptes relacionats amb l’atenció de les persones i la garantia de drets socials.
La jornada té lloc el dijous 7 de novembre de 9:30 a 13:30 h al Citilab de Cornellà (Plaça de Can Surís, s/n. Cornellà de Llobregat), i compta amb la conferència inaugural ‘La intel·ligència artificial i els drets socials a través de l’avaluació contínua‘ a càrrec d’Albert Sabater Coll, director de la Càtedra – Observatori d’Ètica en Intel·ligència Artificial de Catalunya de la Universitat de Girona (UDG). A continuació, hi ha previstes dues taules de debat amb presència d’administracions locals i entitats del tercer sector social de Catalunya que compartiran bones experiències vinculades a la innovació digital, així com els reptes amb els quals s’enfronten en la cura de les persones en situació de vulnerabilitat.
Cal inscripció prèvia.

Jornada 'IA i Drets Socials: Implicacions Ètiques i Responsabilitat Social'
2024-12-05 09:30 - 12:00 | Hub Social, c/Girona 34, interior, Barcelona, 08010, Espanya
m4Social, el projecte d’innovació digital de la Taula d’entitats del Tercer Sector Social de Catalunya, amb el suport de l’Ajuntament de Barcelona, organitza la jornada ‘IA i Drets Socials: Implicacions Ètiques i Responsabilitat Social’, amb l’objectiu d’analitzar la situació actual en l’àmbit social després de l’expansió massiva de la IA generativa, explorar exemples concrets i debatre sobre com s’estan abordant i regulant els reptes ètics que planteja.
La IA ofereix oportunitats per a la innovació i la millora dels serveis públics i l’atenció social, però també comporta riscos significatius que cal gestionar amb diligència.
La jornada té lloc el dijous 5 de desembre de 9:30 a 12:00 h al HUB Social (carrer Girona 34, interior. Barcelona).
PROGRAMA
9h Acreditacions.
9:30h Benvinguda i objectius de la jornada.
Enric Morist Güell, president de la Taula d’entitats del Tercer Sector Social de Catalunya.
9:40h IA i Drets Socials: balanç d’un any de la publicació de l’informe ‘Radar d’algoritmes i processos de decisió automatitzada per a l’accés als drets socials de la ciutadania a Catalunya‘ a càrrec de Xavier Trabado i Farré, membre de la Junta Directiva de la Taula d’entitats del Tercer Sector Social de Catalunya.
10h Presentació ‘Ús de la IA com a eina de suport a la gestió i una millor atenció a les persones. Analitzem l’assistent virtual pel Fons 0-16′ amb Jordi Serratosa Carbonell, tècnic a la Secretaria Tècnica d’Innovació Social, i Martí Clapés González, tècnic de suport a la Direcció Executiva de Gestió de Recursos i Provisió de Serveis i Qualitat, Àrea de Drets Socials, Salut, Cooperació i Comunitat de l’Ajuntament de Barcelona.
10:20h Debat ‘Com garantim l’aplicació ètica de la intel·ligència artificial en la garantia dels drets socials?‘.
· Eduard Puig Vaquero, de l’equip de Dades i Estratègia Digital de l’Hospital Sant Joan de Déu, membre del comitè d’ètica en recerca clínica, delegat de protecció de dades de molts centres SJD a Catalunya.
· Julián Andújar Pérez, director gerent de la Fundació Tecnologies Socials de Creu Roja.
· Pilar Rodríguez Benito, adjunta a la gerència i directora de la unitat operativa sociosanitària del Grup ABD, de la Federació Catalana Drogodependències.
· Sergi Garcia Díaz, director tècnic de la Fundació Ajuda i Esperança, de Salut Mental Catalunya.
Modera: Marta Campo Santaló, responsable d’enfortiment del sector de la Taula d’entitats del Tercer Sector Social de Catalunya.
11.45h Cloenda.
· Natàlia Valenzuela Pulido, membre de la Junta Directiva de la Taula d’entitats del Tercer Sector Social de Catalunya.
· Sonia Fuertes Ledesma, comissionada de Drets Socials de l’Ajuntament de Barcelona.
Cal inscripció prèvia.

La Febrerada
2025-02-07 09:00 - 2025-02-08 01:30 | Espai Bloc 4, Carrer de la Constitució, 19, Sants-Montjuïc, Barcelona, 08014, Espanya
El 7 de febrer tindrà lloc la tercera edició de La Febrerada, la trobada de referència per a l’Economia Social i Solidària (ESS) a Barcelona. Aquesta jornada vol esdevenir un espai per compartir reptes, debatre tendències i avançar en la consolidació de l’ESS a la ciutat. També busca visibilitzar que l’ESS és una realitat vibrant a Barcelona.
La jornada tindrà dos moments:
Durant el matí, a l’Espai Bloc 4 (C/ de la Constitució 19, Barcelona) hi haurà sessions paral·leles que tractaran temes clau per al futur del sector:

Ampliar abast sense ampliar pressupost: Estratègies disruptives per apropar l’ESS.
Atracció de talent a l’ESS: Proposta de valor i bones pràctiques.
Mapa de la digitalització a Barcelona.
Viatgem al futur de l’ESS: Quin paper hem jugat per assolir la transició ecosocial?

Després d’una pausa a mig matí, les participants es reuniran a una sessió plenària dedicada al lideratge en l’ESS, aprofundint en el lideratge polític i la gestió d’aquest. La participació a La Febrerada és gratuïta, però cal inscripció prèvia a través d’aquest enllaç.
LA FEBRERADA, OBERTA A LA CIUTAT
El mateix divendres 7 de febrer, al vespre, Paral·lel 62 (Av. del Paral·lel 62, Barcelona) es convertirà en l’epicentre de l’humor, la música i l’economia social i solidària amb La Febrerada, una festa que és més que una festa. El tret de sortida el donarà la còmica Ana Polo a les 20:30 h conduint una ronda de monòlegs a càrrec de Godai Garcia, Alba Segarra, Març Llinàs i Irene Minovas.
La nit continuarà amb els concerts de La Ludwig Band, La Mercabanda i DJ Siria, que mantindran el ritme fins a la 1:30 h, omplint la sala de música amb el seu toc únic.
La Febrerada serà un espai per gaudir i descobrir que a Barcelona l’economia social i solidària és una realitat i que pot donar resposta a alguna de les necessitats que tenen les persones joves, i no tan joves, com l’habitatge, la mobilitat, el consum o el treball. Humor, música i un munt de propostes transformadores seran el motor d’una nit que pretén ser inoblidable. L’entrada és gratuïta i es pot aconseguir a través de Tickètic. Aquest acte busca apropar l’economia social i solidària a un públic més jove, en un ambient lúdic i cultural.
ESTRATÈGIA #ESSBCN2030
La Febrerada s’inscriu en l’Acord de Ciutat per l’Estratègia de l’Economia Social i Solidària a Barcelona 2030, que representa el compromís conjunt entre el teixit ciutadà de l’ESS i l’Ajuntament de Barcelona. Ja són més de 280 organitzacions adherides.
Actualment, continua obert el procés d’adhesió per a empreses, iniciatives i organitzacions interessades en sumar-se a l’estratègia i formalitzar la seva participació en aquesta governança compartida.
Inscripció entitats a La Febrerada
Entrades gratuïtes monòlegs i concerts La Febrerada

Mobile World Congress 2025
2025-03-03 - 2025-03-06 | Fira de Barcelona – Recinte Gran Via, Avinguda Joan Carles I, 64, L'Hospitalet de Llobregat, Barcelona, Espanya
A través de m4Social, la Taula d’entitats del Tercer Sector Social de Catalunya torna a participar en una nova edició del Mobile World Congress. Aquest any m4Social ha preparat una agenda d’activitats que projecta la feina del tercer sector social en aquest àmbit.
Reserva’t les dates: el MWC 2025 tindrà lloc del 3 al 6 de març de 2025 a la Fira de Barcelona (Recinte Gran Via). I no et perdis les activitats de m4Social els dies 5 i 6 de març!
6 de març (de 12h a 14h) a l’estand de la Fundació Mobile World Capital Barcelona
[Hall 6 – Mobile World Capital, Stand 6B31. Fira Barcelona Gran Via]. Av Joan Carles I, 64. 08908 L’Hospitalet de Llobregat, Barcelona.
Acte públic ‘Per una plena inclusió sociodigital’ organitzat per la Taula del Tercer Sector, la Fundació Mobile World Capital Barcelona i l’European Social Network.
12h Benvinguda

Enric Morist Güell, president de la Taula d’entitats del Tercer Sector Social de Catalunya.
Alfonso Lara Montero, director de l’European Social Network.
Francesc Fajula de Quintana, CEO de la Fundació Mobile World Capital Barcelona.
Ma Eugènia Gay Rosell, segona tinenta d’alcaldia i àrea de Drets Socials, Cultura, Educació i Cicles de Vida de l’Ajuntament de Barcelona.
Mònica Martínez Bravo, consellera de Drets Socials i Inclusió de la Generalitat de Catalunya.

12:25h Presentació del projecte Índex de bretxa digital a càrrec de Xavier Trabado Farré, vicepresident de la Taula d’entitats del Tercer Sector Social de Catalunya, i Mireia Fernández-Ardèvol, professora i investigadora sènior de la UOC.
12:35h Presentació de l’informe ‘Cerrar la brecha digital: estrategias para una transición digital inclusiva en las metròpolis‘ a càrrec de Chelo Fernández Rodríguez, head de l’Observatori Mobile World Capital Barcelona.
12:45h Presentació de l’experiència internacional ‘E-inclusió a Gant: l’exclusió digital és exclusió social‘ a càrrec de la Sra. Maria Ewema i la Sra. Sarah Voets de l’Ajuntament de Gant. (intervenció en anglès)
De 13 a 14h ‘Per una plena inclusió sociodigital‘. Presentació d’experiències i debat amb:

Núria Valls Carol, directora de l’Observatorio Brechas Digitales, Fundación Esplai.
Joan March Nespleda, Fundació Social Obra de Maria (FATEC).
Bàrbara Outeiro Ramírez, Suara Cooperativa (Federació de Cooperatives de Treball de Catalunya).
Noelia Torres Baños, Factoria F5 (ECAS).
Sonia Fuertes Ledesma, comissionada d’Acció Social de l’Ajuntament de Barcelona.
Teresa Llorens Carbonell, secretària d’Infància, Adolescència i Joventut del Departament de Drets Socials i Inclusió de la Generalitat de Catalunya.

Modera: Gerard Sentís Garcés, responsable d’Innovació Digital i Enfortiment del Sector de la Taula d’entitats del Tercer Sector Social de Catalunya.
14h Tancament
Segueix l’acte per streaming a través de les xarxes de @m4_social i @MWCapital.
5 i 6 de març en diferents espais del MWC
Ben aviat, us detallarem l’agenda d’activitats.
La participació de la Taula al MWC2025 és possible gràcies a la col·laboració de l’Ajuntament de Barcelona i el suport del Departament de Drets Socials i Inclusió.

Congrés Govern Digital
2025-03-12 - 2025-03-13 | Centre de Convencions Internacional de Barcelona, Plaça de Willy Brandt, 11-14, Barcelona, Barcelona, 08019, Espanya
El Congrés de Govern Digital és un espai de trobada i d’intercanvi de coneixement, experiències, bones pràctiques, serveis i solucions en l’àmbit de la transformació digital de les administracions públiques catalanes que té per objectiu aconseguir que siguin més properes a la ciutadania, més àgils, eficients, innovadores, i que donin una millor resposta a les expectatives i nous reptes de la societat.
La Taula del Tercer Sector participarà en tres sessions de debat:

“Avaluació de la bretxa digital a Catalunya”, el 12 de març de 16:30h a 17h.
Taula rodona – “La reforma de l’Administració Pública”, el 13 de març d’11:15h a 12:15h.
“Com eliminar la burocràcia per garantir els drets socials”, el 13 de març de 13:15h a 13:35h.

que porten per títol “Avaluació de la bretxa digital a Catalunya”, “Com eliminar la burocràcia per garantir els drets socials” i “La reforma de l’Administració Pública”.
En aquesta edició es vol posar èmfasi en la Declaració europea sobre drets i principis digitals i el Programa estratègic de la Dècada Digital per al 2030, amb el focus en el compromís europeu per una transformació digital inclusiva, segura i sostenible que situï les persones en el centre.
Els eixos principals que es tractaran seran:

Drets digitals i capacitació
Serveis centrats en les persones
Serveis a les empreses
Administració eficient
Govern obert i bon govern
Governs intel·ligents
Infraestructures i ciberseguretat
Canvi cultural i sostenibilitat
Ecosistema govtech

El congrés d’enguany tindrà lloc els dies 12 i 13 de març de 2025, al Centre de Convencions Internacional de Barcelona (CCIB), a la Plaça de Willy Brandt, 11-14.

XIV Jornada RDI TIC Salut Social
2025-04-24 09:00 - 17:00 | UVic-UCC Campus Torre dels Frares, Carrer de la Laura, 13, Vic, 08500, Espanya
Arriba la 14a edició de les Jornades RDI Tic Salut Social de la Fundació Tic Salut Social, enguany centrada en el benestar digital de les i dels professionals i de la ciutadania. Es comptarà amb la participació de professionals de primer nivell del món social i de la salut, la tecnologia i la recerca.
Les Jornades tindran lloc el pròxim 24 d’abril, de 9:00h a 17:00h, a l’Aula Magna de la Universitat de Vic (UVic-UCC Campus Torre dels Frares – Carrer de la Laura, 13, Vic).
Inscriu-t’hi!

Presentació 2n Baròmetre Dona TIC
2025-04-24 16:00 | Palau Robert, Passeig de gràcia, 107, Barcelona, 08008, Espanya
El Cercle Tecnològic de Catalunya organitza la sessió ‘Talent digital femení, una oportunitat per a Catalunya’, on presentarà els resultats de la 2a edició del Baròmetre DonaTIC.
L’estudi, impulsat juntament amb Polítiques Digitals – TIC Catalunya, analitza la presència de les dones tecnòlogues en el teixit empresarial i econòmic català.
La presentació de resultats tindrà lloc el pròxim 24 d’abril, a les 16h, al Palau Robert (Pg. de Gràcia, 107, Barcelona).
Inscriu-t’hi! #DonaTIC

V Jornada Internacional Data Feminism
2025-05-16 09:15 - 14:00 | La Ciba, Passeig de Llorenç Serra, 64, Santa Coloma de Gramenet, 08921, Espanya
La V Jornada Internacional Data Feminism està impulsada per Woman Data Lab – La CIBA, Observatori de drets de les dones i dades obertes, un projecte emblemàtic en què col·labora i participa Data Women d’Iniciativa Barcelona Open Data.
La cinquena edició de la jornada se centrarà en les estratègies feministes contra la desinformació i la violència digital masclista, per analitzar l’impacte de la manipulació informativa en els drets de les dones i compartir iniciatives de suport, xarxes de resistència i usos positius de les dades obertes. L’esdeveniment reunirà dones expertes i referents per reflexionar sobre els riscos i les oportunitats en l’entorn digital per als drets de les dones.
La jornada tindrà lloc el 16 de maig, de 9:15h a 14h, a La CIBA (Passeig de Llorenç Serra, 64, Santa Coloma de Gramenet).
Informació i inscripcions.

Curs en línia Social.cat i Utopiq: 'IA aplicada al tercer sector, entitats i ONG'
2025-05-19 | Girona
Social.cat i Utopiq organitzen el curs en línia ‘IA aplicada al tercer sector, entitats i ONG’, que consta de 12 hores de formació en directe, més 5 hores d’exercicis autònoms. S’adreça a persones que treballin en entitats, empreses del tercer sector, associacions, ONG i similar, amb un coneixement bàsic de la IA que, per exemple, hagin fet ús en els últims mesos d’eines com Chatgpt, Gemini, o d’altres que ho hagin incorporat, com un CRM o ERP.
L’inici del curs és el 19 de maig i té un preu de 220€ (curs 100% bonificat). Les places són limitades.
Més informació i inscripcions

Setmana del Govern Obert 2025
2025-05-19 - 2025-05-23 | Girona
La Setmana del Govern Obert (#OpenGovWeek) és una iniciativa impulsada per l’organització internacional Open Government Partnership (OGP), de la qual Catalunya n’és membre des del 2020.
Aquest esdeveniment global vol transformar la relació entre govern i ciutadania: governants, líders, activistes i pensadores de tot el món compartiran idees i debatran sobre possibles solucions per als reptes que afrontem. Per primera vegada s’han programat accions descentralitzades.
L’edició del 2025 tindrà lloc del 19 al 23 de maig.
Més informació i agenda d’activitats.

Jornada de Dinamització de la Internet Social 2025
2025-06-13 | Espai Bital, C/ de José Agustín Goytisolo, 22, 28, L'Hospitalet de Llobregat, 08908, Espanya
La Xarxa Punt TIC celebra una nova edició de la trobada anual Jornada de Dinamització de la Internet Social. La temàtica central de l’edició d’enguany són les competències digitals i la vinculació amb els Punt TIC. Novament, la trobada comptarà amb ponències, tallers, xerrades, activitats i moltes sorpreses més, entre elles, la moderació a càrrec de la periodista i humorista Ana Polo. L’estructura serà:
▪ Primer bloc, amb la taula rodona ‘Estratègies per acompanyar la ciutadania en transformació digital’, on es compartiran experiències i reflexions sobre les competències digitals des d’una perspectiva local, nacional i internacional.
▪ Segon bloc, amb quatre tallers pràctics i un debat, que s’oferiran de manera simultània, per a posar en pràctica dinàmiques innovadores per a treballar les competències digitals.
A més, com a novetat d’aquest 2025, es dinamitzarà una fira expositiva d’iniciatives, projectes i activitats impulsades pels Punt TIC i vinculades a les competències digitals per fer xarxa i compartir experiències. El plantejament és un espai dinàmic i àgil per donar-se a conèixer les iniciatives seleccionades.
La jornada tindrà lloc el 13 de juny a l’Espai Bital (C/ de José Agustín Goytisolo, 22, 28, L’Hospitalet de Llobregat).
Es tanquen inscripcions l’11 de juny. Consulta més informació.
